વૃદ્ધાશ્રમમાં રહેતા વડીલો માટે શું કરી શકાઈ તે નક્કી કરવા માટે અમદાવાદ સ્પંદન ટીમના સભ્ય બંસરી કલસરીયા દ્વારા જીવનસંધ્યા વૃદ્ધાશ્રમની મુલાકાત લેવામાં આવી હતી અને ત્યાંના સંચાલક જોડે વાત કરીને મંજુરી લેવામાં આવી હતી.તા.૧૯મી ફેબ્રુઆરી, રવિવારના રોજ બધા સભ્યો અગાઉ નક્કી કરેલ સ્થળ પર એકત્ર થયા અને ત્યાંથી વૃદ્ધાશ્રમમાં ગયા. ત્યાં સૌપ્રથમ સંચાલશ્રીએ થોડી જીવનોપયોગી વાતો કહી અને બધા વડીલોને હોલમાં ભેગા કર્યા. ત્યારબાદ સૌપ્રથમ પ્રાર્થના કરવામાં આવી અને પછી સ્પંદન ટ્રસ્ટની પ્રવૃતિઓ થી સર્વેને માહિતગાર કર્યા. ત્યાર પછી અંતાક્ષરી રમવા માટે બે ટીમ પાડવામાં આવી અને વડીલો સાથે અંતાક્ષરી રમ્યા. ત્યાર પછી ભજન ગાવામાં આવ્યા અને જોક્સ પણ વડીલો દ્વારા કહેવામાં આવ્યા. અંતાક્ષરી રમતી વખતે વડીલોને જાણે પોતાનું મળી ગયું હોઈ એવી ખુશી તેઓના ચહેરા પર છલકાઈ આવી હતી. તેના પછી આઈસક્રીમનું વિતરણ કરવામાં આવ્યુ.